ນາຍົກລັດຖະມົນຕີລາວ ອອກຄໍາສັ່ງໃຫ້ນໍາໃຊ້ງົບປະມານສະກັດກັ້ນ ການແຜ່ລະບາດຂອງເຊື້ອໄວຣັສ COVID-19 ໃຫ້ໂປ່ງໃສ 
ນາຍົກລັດຖະມົນຕີລາວ ອອກຄໍາສັ່ງໃຫ້ນໍາໃຊ້ງົບປະມານຢ່າງເຂັ້ມງວດ ຕໍ່ການໃຊ້ຈ່າຍປ້ອງກັນ COVID-19 ແລະເຕືອນປ້ອງກັນທຸດຈະລິດພາຍໃນພະນັກງານລັດຖະບານລາວ.
ນາຍົກລັດຖະມົນຕີລາວ ອອກຄໍາສັ່ງໃຫ້ນໍາໃຊ້ງົບປະມານສຳລັບສະກັດກັ້ນ ການແຜ່ ລະບາດຂອງເຊື້ອໄວຣັສ COVID-19 ຢ່າງໂປ່ງໃສ ທັງຫ້າມມີການ ບໍ່ໃຫ້ຍັກຍອກເອົາ ຈາກການຊ່ວຍເຫຼືອຢ່າງເດັດຂາດ ທ່ານທອງລຸນ ສີສຸລິດ ນາຍົກລັດຖະມົນຕີ ຖະແຫຼງຢືນຢັນວ່າ ລັດຖະບານລາວ ຈະດຳ ເນີນມາດຕະການໃນທຸກວິທີທາງ ເພື່ອສະກັດກັ້ນການລະບາດຂອງເຊື້ອ ໄວຣັສ COVID-19 ໃນລາວໃຫ້ໄດ້ໄວທີ່ສຸດ ຊຶ່ງເຮັດໃຫ້ຈະຕ້ອງໄດ້ຮັບການ ຮ່ວມມືຈາກທຸກ ພາກສ່ວນໃນການຈັດຕັ້ງປະຕິບັດບັນດາມາດຕະການຕ່າງໆຢ່າງເຄັ່ງຄັດ ທັງຍັງຈະ ຕ້ອງນຳໃຊ້ງົບປະມານ ແລະຊັບພະຍາກອນຕ່າງໆທີມີຢູ່ໃຫ້ມີ ປະສິດທິພາບຢ່າງແທ້ ຈິງອີກດ້ວຍ ຊຶ່ງລວມເຖິງເງິນ ແລະສິ່ງຂອງຕ່າງໆ ທີ່ໄດ້ ຮັບການຊ່ວຍເຫຼືອຈາກທຸກ ພາກສ່ວນທັງພາຍໃນແລະຕ່າງປະເທດ ຈະຕ້ອງນຳ ໃຊ້ຢ່າງໂປ່ງໃສ ແລະປອດຈາກ ການທຸດຈະລິດ ຫຼືຍັກຍອກເອົາ ໄປເປັນປະ ໂຫຍດສ່ວນໂຕຂອງບັນດາພະນັກງານ ລັດທີ່ກ່ຽວຂ້ອງໃນທົ່ວ ປະເທດລາວ ດັ່ງທີ່ທ່ານທອງລຸນໄດ້ຖະແຫຼງຮຽກຮ້ອງໃນໂອ ກາດກອງປະຊຸມ ຄະນະລັດຖະ ບານລາວ ຮວມກັບບັນດາເຈົ້າແຂວງໃນທົ່ວປະເທດ ດ້ວຍລະບົບເຊື່ອມຕໍ່ທາງ ໄກ ຫຼື Tele-conference ເມືຶ່ອບໍ່ນານມານີ້ວ່າ “ ທັ້ງນີ້ກະຊວງການເງິນຂອງລາວ ໄດ້ກູ້ຢືມເງິນສຸກເສີນມູນຄ່າ 18 ລ້ານໂດລາສະຫະ ລັດ ຈາກທະນາຄານໂລກເມື່ອວັນທີ 7 ເມສາ 2020 ທີ່ຜ່ານມາ ສໍາລັບ ນຳໃຊ້ໃນການ ດຳເນີນມາດຕະການ ເພື່ອຕ້ານການລະບາດ ຂອງເຊື້ອໄວຣັສ COVID-19 ແນໃສ່ ການຍົກລະດັບປະສິດທິພາບໃນການຈັດຕັ້ງປະຕິບັດມາດ ຕະການໃຫ້ສູງຂຶ້ນໂດຍ ສະເພາະແມ່ນໃນດ້ານການເຝົ້າລະວັງແລະເພີ້ມຄວາມ ສາມາດໃນ ການຮັກສາຄົນປ່ວຍ COVID-19 ຂອງທິມແພດໃນລາວນັ້ນ ຖື ເປັນວຽກງານເລັ່ງດ່ວນທີ່ສຸດ ເພາະ ຖ້າຫາກວ່າລັດຖະບານລາວສາມາດຄວບ ຄຸມ ແລະຢຸດການລະບາດຂອງເຊື້ອ COVID-19 ໄດ້ໄວກໍຍອມຈະເປັນການ ຢຸດຜົນກະທົບ ຕໍ່ສະພາບຊີວິດການເປັນ ຢູ່ຂອງປະຊາຊົນ ແລະເສດຖະກິດໃນ ລາວດ້ວຍນັ້ນເອງ ທາງດ້ານລັດຖະບານຈີນ ກໍໄດ້ສົ່ງຄະນະຊ່ຽວຊານທາງການແພດຂອງຈີນ ຈຳນວນ 12 ຄົນ ທີ່ເດີນທາງມາເຖິງນະຄອນຫຼວງວຽງຈັນ ເມື່ອວັນທີ 29 ມີນາ 2020 ພ້ອມ ດ້ວຍອຸບປະກອນຕ່າງໆທີ່ຈໍາເປັນສໍາລັບນໍາໃຊ້ເພື່ອການສະກັດກັ້ນ ການລະບາດ ຂອງເຊື້ອໄວຣັສ COVID-19 ໃນລາວ ໂດຍລັດຖະບານຈີນໄດ້ ໃຫ້ການຊ່ວເຫຼືອແກ່ ລັດຖະບານລາວ ພາຍໃຕ້ການພົວພັນຮ່ວມມື ແລະການ ເປັນຄູ່ຮ່ວມຊະຕາກຳ ເພື່ອ ການດຳເນີນຍຸດທະສາດການພັດທະນາຮ່ວມກັນຢ່າງ ຮອບດ້ານ ແລະຢ່າງຍາວນານ ລະຫວ່າງລາວກັບຈີນນັ້ນ ໂດຍຄະນະຊ່ຽວຊານທາງການແພດຂອງຈີນທັງ 12 ຄົນ ໄດ້ປະຕິບັດພາລະກິດ ໃນ ລາວເປັນເວລາ 14 ວັນຕິດຕໍ່ກັນດ້ວຍການຖ່າຍທອດປະສົບການໃຫ້ ບຸກຄະລາກອນ ທາງການແພດຂອງລາວ ກ່ຽວກັບການປ້ອງກັນ ແລະຄວບຄຸມ ໄວຣັສ COVID-19 ການຄັດຕອງ ຜູ້ທີ່ຕິດເຊື້ອ ການກວດວິເຄາະ ການຮັກ ສາຄົນປ່ວຍ ການບໍລິຫານ ແລະການຈັດການໂຮງໝໍສະຖານທີ່ກັກກັນ ຜູ້ຕິດ ເຊື້ອແລະການໂຄສະນາເພື່ອເສີມ ສ້າງການມີສ່ວນຮ່ວມຂອງປະຊາຊົນໃນການ ປະຕິບັດຕາມມາດຕະການຕ່າງໆທີ່ທາງ ການລາວວາງອອກ ສ່ວນອຸບປະກອນ ທີ່ຈີນໃຫ້ການຊ່ວຍເຫຼືອລາວໃນຄັ້ງນີ້ ປະກອບ ດ້ວຍຢາກວດເຊື້ອໄວຣັສ COVID-19 ຈຳນວນ ກວ່າ 22,000 ຊຸດໜ້າກາກ N95 ສຳລັບແພດ ແລະ ໜ້າກາກອະນາໄມ 4 ແສນອັນ ແລະອຸບປະກອນປ້ອງກັນ ສຳລັບ ໝໍກັບພະ ຍາບານ 5,000 ຊຸດ ຄິດເປັນ ມູນຄ່າການຊ່ວຍເຫຼືອຫຼາຍກວ່າ 4 ລ້ານຢວນ ແຕ່ຢ່າງໃດກໍຕາມ ສະພາບບັນຫາທີ່ເກີດຂຶ້ນຢ່າງກວ້າງຂວາງໃນລາວ ໃນປັດຈຸບັນນີ້ກໍ ຄືບັນຫາຂາດແຄນໜ້າກາກອະນາໄມ ຫຼືຜ້າອັດປາກ-ດັງຂອງປະຊາ ຊົນ ທັງຍັງມີລາ ຄາສູງຂຶ້ນຢ່າງຕໍ່ເນື່ອງ ໂດຍໃນເດືອນກຸມພາ 2020 ລັດຖະ ບານລາວ ໄດ້ຄວບຄຸມລາ ຄາຈຳໜ່າຍໜ້າກາກອະນາໄມໄວ້ບໍ່ເກີນ 25,000 ກີບຕໍ່ 1 ກັບມີໜ້າກາກ 50 ອັນ ສ່ວນໃນເດືອນມີນາ 2020 ກໍໄດ້ກໍາໜົດໃຫ້ ບວກກຳໄລໄດ້ບໍ່ເກີນ 30 ເປີເຊັນ ຂອງ ລາຄາຕົ້ນທຶນໃນການນໍາເຂົ້າ ແລະລ້າສຸດກໍໄດ້ກຳໜົດລາຄາຈຳໜ່າຍ 50,000 ກີບ ຕໍ່ນຶ່ງກັບ ແຕ່ກໍບໍ່ສາມາດປະຕິບັດໄດ້ຈິງ ເພາະປະຊາຊົນລາວຕ້ອງຈ່າຍເຖິງ 180, 000 ກີບນັ້ນເອງ